# Barbèira

Barbèira (Barbières en francés) es una comuna occitana de Daufinat situaa dins lo departament de Droma e la region d'Auvèrnhe-Ròse-Aups, ancianament de Ròse-Aups.

## Toponimia
### Atestacions istoricas

Las atestacions istoricas son Barberia (1046), Mandamentum de Barbera (Sègle XII), Castrum de Barbeira (1260), Castrum Barberie (1442), Barbeyra (1459).

### Atestacions occitanas

Lo toponim es estat ortografiat per F.Mistral Barbiero, Barbèiro (d) (d per daufinenc) en nòrma mistralenca. C.Lafosse l'a ortografiat dins una expression patesejanta Barbére e Barbère.

### Etimologia

Aquest toponim seriá eissit d'un antroponim roman Barbarius, dins sa fòrma femenina.

### Realizacion fonetica e toponim occitan

Lo nom de la comuna se pronóncia [baʀ'beːʀɔ], en concuréncia amb [baʀ'bɛːʀɔ]. D'efiech, Barbèira es dins una zòna de transicion per la realizacion dau sufix -ARIA, amb au sud una realizacion en [ ɛʀɔ ], e au nòrd en [ eʀɔ ]. Aquest polimorfisme es benlèu a l'origina de las diferéncias d'accentuacion dins los escrichs dau romanen C.Lafosse. Se pòt notar tanben, a prepaus dau sufix -ARIA, que L.Moutier aviá capturat la realizacion *charréro vès Charpei (a mens de 5 km au sud-oest de Barbèira) per lo mot charrèira (latin carraria), quand JC.Bouvier plaça l'isoglòssa au nòrd de Charpei, cò que permet de pensar a un desplaçament de l'isoglòssa au cors dau sègle XX.
Dins aqueu context, es lo nom de comuna Barbèira qu'es estat prepausat per validacion dins l'encastre dau projècte Openstreetmap-oc de la Comission Toponimica Occitana de l'IEO e dau trabalh de redaccion entamenat per l'IEO Ròse-Aups d'un diccionari daus noms de comunas de Droma.

## Administracion

Lista deus cònsols successius :
| Periòde | Periòde | Identitat |
| 2008 | 2014 | Michel Alloix |
| març de 2001 | 2008 | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 969, totala: 981 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 618 | 585 | 746 | 561 | 653 | 626 | 639 | 606 | 632 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 562 | 529 | 502 | 518 | 570 | 540 | 478 | 450 | 440 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 444 | 476 | 422 | 333 | 370 | 370 | 352 | 354 | 372 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 421 | 507 | 534 | 610 | 583 | 647 | 710 | 719 | 766 780 |
| 2009 | 2010 |
| 771 784 | 834 844 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Veire tanben

* Comunas de Droma

## Nòtas

* ↑ J.Brun-Durand, Dictionnaire topographique du département de la Drôme, Paris, Imprimerie nationale, 1891, p.19, https://gallica.bnf.fr/ark:/12148/bpt6k392934/f105.item
* ↑ F.Mistral, Lou Tresor dóu Felibrige, T.1, A-F, Marcel Petit C.P.M., 1979, p.224, https://gallica.bnf.fr/ark:/12148/bpt6k74854/f231.item
* ↑ C.Lafosse, Jacquemart, No.26, 1870, p.1, https://archinoe.fr/v2/ark:/32491/a5e30dc8d4eb6c645db86801bab5fcd7
* ↑ C.Lafosse, Journal de Jacquemart, organe de l'Allobrogie méridionale, No.2, 1880, p.1, https://archinoe.fr/v2/ark:/32491/a893eebe0c955307e9801ac66c18ae0e
* ↑ E.Nègre, Toponymie générale de la France, volume 1, page 619
* ↑ JC.Bouvier, Noms de lieux du Dauphiné, Bonneton, 2002, p.57
* 1 2 JC.Bouvier, Les parlers provençaux de la Drôme, Librairie C.Klincksieck, Paris, 1976, p.320
* ↑ L.Moutier, Dictionnaire des dialectes dauphinois, IEO Drôme et Ellug, 2007, p.184